Chubilajus
Chubilajus (arba Chu Bi Lajus, mong. Хубилай хаан, 1215 m. rugsėjo 23 d. – 1294 m. vasario 18 d.) – penktas ir paskutinis Mongolų imperijos chanas. Įkūrė Kinijos Juanių dinastiją. Chubilajus buvo Tolujaus ir Sorchaktani Beki sūnus bei Čingischano anūkas. Jo karas su jaunesniuoju broliu Arik Buka dėl vyresniojo brolio Monkės palikimo (mirė 1259 m.) galiausiai reiškė vieningos Mongolų imperijos žlugimą. 1271 m. Chubilajus pradėjo Juanių dinastiją, kuri valdė Mongoliją, Vidinę Kiniją ir kai kuriuos kaimyninius kraštus. Chubilajus priėmė Kinijos imperatoriaus titulą.